**Grundejerforeningen Birgitparken**

Rungsted d. 1.10.2022

Kære beboere,

Som det fremgår af det udsendte referat af generalforsamlingen d. 25.9.2022, så blev det besluttet at lave en rundspørge blandt medlemmerne for at belyse deres interesse for tilslutning til fjernvarme. Resulta-tet skal bruges ved en henvendelse i løbet af oktober til Norfors, der inden årets udgang jo skal oplyse alle borgere i kommunen om deres mulighed for tilslutning til fjernvarmesystemet. Hvis der er stor interesse for fjernvarme er det vores håb, at det kan påvirke tidspunktet for, hvornår fjernvarme kan blive leveret i vores området. Jeg skal derfor bede jer besvare nedenstående spørgsmål og lægge svaret i min postkasse el. alternativ scanne svaret og maile det til mig på hans.laugesen@outlook.dk **Svarfrist 15. oktober tak.**

Omkostning ved at ændre husets varmesystem og blive tilsluttet fjernvarme eller fx få installeret en jord til vand varmepumpe vil variere afhængig af husets størrelse, længden af stikledningen fra vejen og ind samt af evt. behov for udskiftning af radiatorer el. lign. Priser har desværre uanset valg af løsning også været stigende det sidste år pga. stor efterspørgsel. Men normalt anføres det, at en fjernvarmeløsning på både kort og lang sigt vil være billigere, problemet er blot at der kan gå adskillige år, før vi kan få fjernvarme leveret, hvis ikke det lykkes at få fremskyndet det planlagte leveringstidspunkt. Ifølge gældende lov er der ikke nogen tilslutningspligt til fjernvarme selv om det bliver ført frem til vores lokalområde.

Med venlig hilsen

Hans Laugesen, formand, Gormsvej 2. tlf 45868676/mobil 32618676

Undertegnede ejer af adressen:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Har i dag følgende opvarmningsform:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sæt gerne flere krydser, hvor relevant nedenfor:)

1. \_\_\_\_\_ (sæt kryds) jeg/vi ønsker tilslutning til fjernevarme, hvis tilbuddet om fjernvarme kommer i perioden 2023/25 med fjernvarmelevering senest et par år senere.
2. \_\_\_\_\_ (sæt kryds) jeg/vi ønsker tilslutning til fjernvarme, hvis tilbuddet om fjernvarme kommer i perioden 2026/27 (som anført i udbygningsplanen) og med fjernvarmelevering senest 2 år senere.
3. \_\_\_\_\_ (sæt kryds) jeg/vi ønsker tilslutning til fjernvarme, hvis tilbuddet om fjernvarme kommer i perioden 2026/27 (som anført i udbygningsplanen) selv om fjernvarmelevering evt. finder sted mere end 2 år senere.
4. \_\_\_\_\_ (sæt kryds) jeg/vi har et relativt nyt varmeanlæg men vil gerne tilsluttes fjernvarme, når vores anlæg er modent til udskiftning.
5. \_\_\_\_\_(sæt kryds) jeg/vi er ikke interesseret i at blive tilsluttet til fjernvarme.

Der er ikke med denne tilkendegivelse tale om et bindende tilsagn, og ønsket fremsættes med forbehold for den endelige tilslutningspris og med forbehold om ikke at binde en evt. ny ejer af ejendommen ved ejerskifte inden fjernvarmetilslutning finder sted.

Underskrift: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_